
Bakgrunn:

Representantskapet i Salten Brann IKS behandlet 22. mai 2025 sak om revisjon av brannordningen for deltakerkommunene, herunder Meløy kommune.
Representantskapet fatter følgende vedtak i tråd med forslag fra Meløy kommune:
Representantskapet tar brannsjefens brannfarlige tilrådning til orientering.
Tilrådningen oversendes den enkelte kommune for behandling og valg av brannordning.
Representantskapet ber styret om å utrede kostnadene ved å beholde regional dykkertjeneste
Revisjonen er gjennomført på oppdrag fra eierkommunene, blant annet med bakgrunn i vedtak om reduksjon i kommunale overføringer til selskapet på 5 % fra 2026.
Brannordningen beskriver hvordan kommunen skal organisere, bemanne og utruste brann- og redningstjenesten slik at lovpålagte oppgaver kan utføres forsvarlig.
Meløy kommune har foreløpig ikke behandlet saken, i hovedsak på grunn av ressurssituasjonen på tjenesteområdet for kommunalteknikk, plan og næring.
Denne saken legges frem som en orienteringssak om forankring og videre prosess, før endelig politisk behandling i Meløy kommune høsten 2026.

Innstilling til vedtak:
Kommunestyret tar saken til orientering.
Foreslått prosess for videre arbeid med revisjon av brannordningen i Meløy kommune legges til grunn.


 

Behandling

Kommunedirektør Marianne Stranden orienterte og svarte på spørsmål i saken.
Votering nr 1 - Votering over forslag
Forslag: Opprinnelig forslag
For: 22 stemmer (100%) - Ap 4, FrP 5, H 2, KrF 1, MFF 1, Sp 4, SV 2, UAH 1, V 2
Stemmer: 
Kristian Hammer Olsen (FrP)
Kristian Johnsen Haukalid (SV)
Ellinor June Sjøteig (FrP)
Siril Amalie Karoline Vedal (FrP)
Ken-Henry Solhaug (V)
Pål Einar Olsen (H)
Leif Arne Krogh (MFF)
Tore Dybvik (UAH)
Grethe Anita Andersen (FrP)
Heidi Fløttum (H)
Laila Brun Engen (Ap)
Roger Johan Kildal (Sp)
Bjørn Karstein Seljeseth (Ap)
John Howard Bottolfsen (SV)
Elin Danielsen (V)
Andreas Fredrik Finne (FrP)
Marthe Leifsdatter Barvik (Sp)
Marthe Øijord (Sp)
Thomas Wærnes Moen (Ap)
Arild Robert Kjerpeseth (Ap)
Maria Eibensteiner Olsen (Sp)
Einar Arthur Kilvik (KrF)
Mot: 0 stemmer (0%) 

 -  vedtak
Kommunestyret tar saken til orientering.
Foreslått prosess for videre arbeid med revisjon av brannordningen i Meløy kommune legges til grunn.

 

Behandling

Kommunedirektør Marianne Stranden orienterte og svarte på spørsmål i saken. Kommunalsjef tjenesteområde for kommunalteknikk, plan og næring Anne Marit Stork orienterte også og svarte på spørsmål.
Tore Dybvik (UAVH) var ikke tilstede under votering av saken.
Votering nr 1 - Votering over forslag
Forslag: Opprinnelig forslag
For: 6 stemmer (100%) - Ap 1, FrP 1, H 1, Sp 1, SV 1, V 1
Stemmer: 
Kristian Johnsen Haukalid (SV)
Maria Eibensteiner Olsen (Sp)
Grethe Anita Andersen (FrP)
Heidi Fløttum (H)
Thomas Wærnes Moen (Ap)
Ken-Henry Solhaug (V)
Mot: 0 stemmer (0%) 

 -  vedtak
Kommunestyret tar saken til orientering.
Foreslått prosess for videre arbeid med revisjon av brannordningen i Meløy kommune legges til grunn.


Saksutredning:
Kort om anbefalt brannordning for Meløy kommune
Den brannfaglige anbefalingen (balansert nivå) fra brannsjefen i Salten Brann IKS innebærer følgende hovedendringer i Meløy:
Stasjonsstruktur:
Ørnes videreføres som hovedstasjon
Engavågen og Halsa slås sammen til én stasjon lokalisert i Engavågen, med fremskutt enhet på Halsa
Brannstasjonene på Bolga og Meløya foreslås nedlagt
Beredskapsavtale med industrivern ved Yara Glomfjord videreføres
Bemanning:
Reduksjon fra 40 til 28 mannskaper totalt
Ørnes: 12
Engavågen/Halsa: 16
Vaktberedskap:
Videreføres med 2 vaktordninger (Ørnes og Engavågen/Halsa)
Tjenester:
Overflateredning tas ut av brannordningen
Røykdykking reduseres fra nivå 1 til nivå 0 ved alle stasjoner
 
Sentrale vurderinger og konsekvenser for Meløy
 
1. Beredskap og responstid
Revisjonen legger til grunn at enkelte områder (særlig øyer) kan håndteres fra fastlandet. Dette medfører:
Økt responstid før innsats kan starte
Behov for kompenserende tiltak (utstyr, logistikk, avtaler om transport)
For Meløy påpekes det at risikoen vurderes som lav på enkelte øyer, men konsekvensene ved hendelser kan være store dersom innsats forsinkes.
 
2. Reduksjon i lokal beredskap
Forslaget innebærer betydelige strukturelle endringer i kommunen, særlig:
Nedleggelse av beredskap på Bolga og Meløya
Svekkelse av lokal tilstedeværelse i flere områder
Innspill fra mannskapene understreker at lokal beredskap har stor betydning for:
rask førsteinnsats
håndtering av vær- og transportutfordringer
trygghet i lokalsamfunnene
 
3. Betydning for liv, helse og samfunnssikkerhet
Det fremgår tydelig av både saksutredning og innspill fra mannskapene at:
Tidlig innsats er avgjørende for å «knekke utviklingen» i brann- og ulykkeshendelser
Redusert bemanning og færre vaktordninger kan svekke håndteringsevnen
Brannvesenet ivaretar også viktige funksjoner utover brann – særlig akutte helseoppdrag
I flere områder i Meløy er brannvesenet en sentral del av den totale beredskapen. Ved endring i brannordningen må derfor avbøtende tiltak vurderes.
 
4. Personell, rekruttering og kompetanse
Tilbakemeldingene fra mannskapene peker entydig på at:
Reduksjon i vaktordninger kan svekke motivasjon og rekruttering
Det er risiko for at erfarent personell slutter
Lokal kompetanse kan gå tapt
Dette er særlig relevant i små lokalsamfunn med deltidsmannskap.
 
5. Økonomi
Bakgrunnen for revisjonen er en målsetting om kostnadsreduksjon på 5 %. Besparelsen på foreslått brannordning (balansert nivå) er kalkulert til kr 413 650. Kalkylene viser effekten av reduksjon i henholdsvis bemanning og vaktordninger. Økonomisk effekt som følger av endringer i tjenesteleveranse, kompetansebehov, antall brannstasjoner og andre tilleggende forhold er ikke medtatt i kalkylene.
Det presiseres imidlertid at:
beregningene er usikre og veiledende
faktiske kostnader vil avhenge av gjennomføring og kompenserende tiltak
 
6. Videre prosess (høsten 2026)
Denne saken omhandler forankring av videre prosess frem mot endelig behandling.
Videre arbeid vil blant annet omfatte:
politisk og administrativ forankring i kommunen
dialog med Salten Brann IKS
vurdering av lokale konsekvenser og risikobilde
nærmere vurdering av kompenserende tiltak
involvering av tillitsvalgte
høring
Fremdriftsplan:
Hva	Hvem	Når/frist
Utarbeide høringsnotat	Administrasjon	15. august
Høringsnotat sendes ut/publiseres	Administrasjon	15. august
Høringsfrist	 	4. september
Sak om brannordning sendes til godkjenning til kommunedirektør	Administrasjon	15. september
Utsendelse av sakspapirer inkl. høringssvar	Administrasjon	22. september
Behandling i eldreråd og råd for personer med funksjonsnedsettelse	Administrasjon og politikk	29. september
Behandling i plan og kommunalteknikk	Administrasjon og politikk	6. oktober
Behandling i driftsutvalg	Administrasjon og politikk	7. oktober
Behandling i formannskapet	Administrasjon og politikk	15. oktober
Behandling kommunestyret	Administrasjon og politikk	29. oktober

 
Vurdering:

 Revisjonen av brannordningen innebærer en avveining mellom:
økonomiske hensyn
krav til forsvarlig beredskap
lokale risikoforhold og geografiske utfordringer
For Meløy kommune er det særlig viktig å være oppmerksom på:
lange avstander og øystruktur
betydningen av lokal tilstedeværelse
brannvesenets rolle i samlet beredskap (inkl. helse)
konsekvenser for rekruttering og kompetanse
I tillegg må vi være oppmerksomme på at ingen av dagens brannstasjoner oppfyller kravene til en moderne brannstasjon, blant annet når det gjelder tilrettelegging for adskilte rene og skitne soner samt separate garderobefasiliteter. Det er kommunen som har ansvar for både bygging og drift av brannstasjonsbygg, og det vil bli svært kostbart å oppgradere alle eksisterende stasjoner innenfor dagens struktur.
Saken fremmes som en orientering for å sikre politisk forankring av videre arbeid. Endelig forslag til brannordning for Meløy vil bli lagt frem til politisk behandling etter gjennomført prosess høsten 2026.



Vedlegg
Revisjon av brannordning - sluttbehandling
Vedlegg A Revisjon av brannordning - uttalelser fra mannskapene
Signert protokoll fra representantskapsmøtet i Salten Brann IKS 23. mai 2025
Revisjon av brannordning - roller og ansvar i saksbehandling av revidert brannordning



Marianne Stranden
konstituert kommunedirektør

